বিমান বসুর প্রশংসা কুণাল ঘোষের মুখে। বামফ্রন্ট চেয়ারম্যানকে শ্রদ্ধা জানালেন তৃণমূলের সাসপেন্ডেড সাংসদ। পার্টিকর্মীদের সঙ্গে একই টেবিলে বসে একটা ছোট থালায় মুড়ি দিয়ে মধ্যাহ্নভোজ সারেন বিমান বসু। সেই ছবির প্রসঙ্গ তুলেই সোশ্যাল মিডিয়ায় প্রশংসা কুণাল ঘোষের। তিনি ফেসবুক পোস্টে লিখেছেন, বিমান বসু একজন শ্রদ্ধেয় নেতা। ভোটের রেজাল্ট দিয়ে এর বিচার হয় না।
 ওয়েব ডেস্ক: বিমান বসুর প্রশংসা কুণাল ঘোষের মুখে। বামফ্রন্ট চেয়ারম্যানকে শ্রদ্ধা জানালেন তৃণমূলের সাসপেন্ডেড সাংসদ। পার্টিকর্মীদের সঙ্গে একই টেবিলে বসে একটা ছোট থালায় মুড়ি দিয়ে মধ্যাহ্নভোজ সারেন বিমান বসু। সেই ছবির প্রসঙ্গ তুলেই সোশ্যাল মিডিয়ায় প্রশংসা কুণাল ঘোষের। তিনি ফেসবুক পোস্টে লিখেছেন, বিমান বসু একজন শ্রদ্ধেয় নেতা। ভোটের রেজাল্ট দিয়ে এর বিচার হয় না। সোশ্যাল মিডিয়ায় কাউকে কুত্সা করার আগে দুবার ভাবা উচিত।  বিমান বসুর লাইফস্টাইল এমনই। পর্দার আড়ালে অন্য কিছু নেই। পোস্টে লিখেছেন কুণাল। বিমান বসুর সুস্থ জীবনও কামনা করেছেন তিনি। কিন্তু হঠাত্‍ বামফ্রন্ট চেয়ারম্যানের প্রশংসা কুণালের মুখে কেন? জল্পনা শুরু হয়েছে রাজনৈতিক মহলে।